CELEX: 62019TN0700
Language: fi
Date: 2019-10-11 00:00:00
Title: asia T-700/19: Kanne 11.10.2019 – Al-Gaoud v. neuvosto

2.12.2019   
            
            
               FI
            
            
               Euroopan unionin virallinen lehti
            
            
               C 406/41
            
         
      Kanne 11.10.2019 – Al-Gaoud v. neuvosto
      (asia T-700/19)
      (2019/C 406/51)
      Oikeudenkäyntikieli: englanti
      
         Asianosaiset
      
      
         Kantaja: Abdel Majid Al-Gaoud (Giza, Egypti) (edustaja: barrister S. Bafadhel)
      
         Vastaaja: Euroopan unionin neuvosto
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan Libyan tilanteen johdosta määrättävistä rajoittavista toimenpiteistä annetun päätöksen (YUTP) 2015/1333 täytäntöönpanosta 21.3.2017 annetun neuvoston täytäntöönpanopäätöksen (YUTP) 2019/1299 siltä osin kuin kantajan nimi mainitaan edelleen Libyan tilanteen johdosta määrättävistä rajoittavista toimenpiteistä 31.7.2015 annetun neuvoston päätöksen (YUTP) 2015/1333 liitteissä II ja IV olevissa luetteloissa
               
            
                  —
               
               
                  kumoamaan Libyan tilanteen johdosta määrättävistä rajoittavista toimenpiteistä annetun asetuksen (EU) 2016/44 21 artiklan 2 kohdan täytäntöönpanosta 31.7.2019 annetun neuvoston täytäntöönpanoasetuksen (EU) 2019/1292 siltä osin kuin kantajan nimi mainitaan edelleen Libyan tilanteen johdosta määrättävistä rajoittavista toimenpiteistä 18.1.2016 annetun neuvoston asetuksen (EU) 2016/44 liitteessä III olevassa luettelossa ja
               
            
                  —
               
               
                  velvoittamaan vastaajan korvaamaan oikeudenkäyntimenettelystä unionin yleisessä tuomioistuimessa aiheutuneet oikeudenkäyntikulut unionin yleisen tuomioistuimen työjärjestyksen mukaisesti.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1.
               
               
                  Ensimmäinen kanneperuste, jonka mukaan päätöksen (YUTP) 2015/1333 täytäntöönpanosta 31.7.2019 annetussa neuvoston täytäntöönpanoasetuksessa (EU) 2019/1292 ja asetuksen (EU) 2016/44 21 artiklan 2 kohdan täytäntöönpanosta 31.7.2019 annetussa neuvoston täytäntöönpanoasetuksessa (EU) 2019/1292 ei ilmoiteta laillista perustaa kantajan nimen pysyttämiselle, vaikka olosuhteet Libyassa ovat muuttuneet oleellisesti. Kantajan mukaan neuvosto ei ole esittänyt yksilökohtaisia, erityisiä ja konkreettisia syitä riidanalaisille toimille, joiden tueksi ei ole esitetty riittäviä todisteita.
               
            
                  2.
               
               
                  Toinen kanneperuste, jonka mukaan riidanalaisilla toimilla loukataan kantajan perusoikeuksia, mukaan lukien oikeus terveyteen, perhe-elämään, omistusoikeus ja oikeus tehokkaaseen oikeussuojaan, sellaisina kuin ne on turvattu Euroopan unionin perusoikeuskirjassa. Riidanalaiset toimet eivät ole tarpeen eivätkä asianmukaisia minkään hyväksyttävän tavoitteen saavuttamiseksi, ja niillä puututaan rajattomasti ja suhteettomasti kantajan perusoikeuksiin.